Udatiarrak eta haientzako zerbitzuak - Ahotsak.eus\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan ZAR-111-006 kodeko bideoa nahi duzula aipatzea: ahotsak@ahotsak.eus\nUdatiarrak iristen zirenean, herritarrak borrokan aritzen ziren udatiarrak haien etxeetara joan zitezen. Getariara bidean zeuden "Baños Calientesei" buruz hitz egiten du. "La Perlak" ere nola funtzionatzen zuen azaltzen dute.\nGaia(k): Aisia » Oporrak , Familia eta harremanak » Lagunartea eta familia » Gaztetako ibilerak , Ohiturak eta bizimodua » Jantzi eta orraztu » Garbitasun pertsonala\n- (E)\tHayek juten hituan estaziyoa, beraneantiak bazitxakiyen, bakoitzak bazitxakiyen zein famili eta noa… Itxiak geyenak beak alkilatzen ziyen hayek… alkilatu beak! Eta hayek bazitxakiyen noiz etorriko zan, ta zein pamili ta dana. Eta ertetzen zian, estaziyuan eoten zian baiñerak beti, e? Eta jeixten zan maletakin, ta han bat lotzagabe samarra zan, zea hori, este, Paxkualita, Joxe Mari…\n- (I) Lotzabiena!\n- (E) Lotzabia. Eta beria izan ez hartzen… “Hi! Hori neria dek!”, eta bestiak eta han dia, zea, etortzen zana bean hanka onduan gelditzen huan, tente gelditzen huan, ze arrayo ote zan; bestiak erdi burrukan hantxe biyak, batak tira ta bestiak tiraka maletai, ta hola! Askotan.\n- (M) Ba, Zarautzen garai hartan bazian, ba, “Baños calientes y duchas” ta, eta jendia kanpotik eta etortzen zan, itsasoko ur berua baizan; eta hor, Getai bidian, “Baños calientes” xemenekua...\n- (P) Patxi, Patxi Xeme...\n- (M) Xemenekua zan, Inoxenxio uste det zala. Inoxenxio, bai.\n- (I) Han’e bahuan Inoxenxio ta...\n- (M) Aita, aita, aita ta ama... Ba, han, itxe hartan ura jasotzen zuen bonbakin, eskuz jasotzen zuen, bonbakin ura gora. Ta goyan, ba, bazeuzken bere kalderak eta ura berotzeko; eta hantxe, hiru, hiru kuarto, hiru kuarto zeuzken been baiñerakin. Ta hara juten zan jendia, “Baños calientes” hoyek hartzea,\n- (I) Reuma zakaelako.\n- (M) Reuma o zea zakaela ta, meikuak eta aginduta, ta...\n- (P) Kanpotik etortzen zala jendia.\n- (M) Geo, La Perlan’e bazan beste bat; eta hayek ura jasotzeko, kostan erdiyan han zeuken alkatxofa bat, osea, nola esango det, ba? Ba, ura hartzeko ta maria goyan zanian betetzen zan deposito bat, La Perlan, La Perlan bazuen han hondar baztarrian deposito haundi bat; eta hura betetzen zan urez maria goyan zanian. Eta geo jasotzen zuen ura, ur hura jasotzen zuen gora, berotu, ta “Baños calientes de agua de mar”, e? Ba al dakizu?\nEtxean berogailurik ez\nGaztetan egunero igeri egitera\nBainuetxe ospetsua Aretxabaletan


gizakiak – Haritzalde Naturzaleen Elkartea\nNazioarteko erakusketaren irekiera izateko egun gutxi geratzen direnean, proiektu honi lotuta dagoen hiritar agenda abian da. Erakusketa gizartaratzen duen programazia atzo jarri zen martxan Urumean elkarbiziz mahai-inguruarekin. Hiritar agendaren egitaraua lortzeko hemen klikatu. Bertan martxoa eta maiatzan zehar egingo diren jarduera guztien informazioa edukiko duzu. Animatu eta parte hartu ezazu! Erakusketaren webgunea: aguariosypueblos.org Autorea:\nTags: emakumeak, gizakiak, herriak, ibaiak, Urumea|


ESKOLAN BRAKE DANCE – Oronozko Eskolako Bloga\nESKOLAN BRAKE DANCE\nAzaroaren, 29an Oronozko Eskolan, Break dance dantzatzera “Team Rockers”eko bi kide etorri ziren, Jon eta Adri. Lehenengo, beraien burua aurkeztu zuten. Gero, pixka bat dantzatu zuten guk ikusteko. Geroago, Brake Dantzaren istorioa kontatu zuten. Brake Dance New Yorken sortu zen bertako bandek elkarrekin asko borrokatzen zirelako. Borrokatu ordez dantzatu egiten zuten hoberena nor zen jakiteko. Nafarroara askoz beranduago etorri zen Brake Dantza.\nHori eta gero, Brakearen pausuak erakutsi ziguten. Goitik behera pausoak egiten hasi ziren. Top Rock zutik egiten den pausuak dira. Foot works lurrean egiten diren pausoak dira. Freeze izoztua bezala geratzen zaren posturak dira, eta Power move akrobaziak dira.\nGero, galderak egin genituen eta arras ongi erantzun zuten. Hori eta gero, koreografia eta dueloa dantzatu zuten eta guk txaloka animatu genituen. Gero, 2. mailatik beiti gelara joan ziren eta bertze guziak Brake Dance tailerra egin zuten.\nTailerran pauso batzuk ikasi genituen. Lau pausotik hiru Top rock ziren (zutik egiten direnak) eta bat foot work pausoak zen (lurrean egiten dena). Koreografia ikasten oso ongi pasatu genuen. Akitzekin, 2. eta 3. mailakoak gelara joan ziren eta bertzeak elkarrizketa bat egin genuen. Gero, Xabiren gelakoek, oparia eman zieten eta asko poztu ziren. Eskola guzia ikusi zuten eta gure arbelean sinatu zuten.\nItsasne eta Leyre\nArgitaratze-data 2012-12-13 2012-12-13 Egilea eskolaKategoriak Eskola, GeneralEtiketak break dance\n3 erantzun “ESKOLAN BRAKE DANCE” bidalketan\nArras ongi Itsasne eta Leyre arras testu polita da. Segi horrela!\nMaki Urtasun(e)k dio:\nZe suertea duzuen ! Bai gauza politek antolatzen tuzuela !\nTEAM ROCKERS(e)k dio:\nLo pasamos muy bien con vosotros, esperamos que vosotros también.\nAndamos con bajas en el grupo así que si entrenáis duro algún día igual nos ayudáis en alguna coreo…\nAdri eta Ion\nUtzi erantzuna TEAM ROCKERS(r)i Utzi erantzuna\nAurrekoa Aurreko sarrera: ZORIONAK TXOMIN\nHurrengoa Hurrengo sarrera: 21EKO EGITARAUA


Fitxategiak – Page 75492 – Mediateka\nGrabazio data: 1977-10-20\nBerriemailea: Eugenie Harguindeguy. Juan Cruz Arrosagaray.Pedro Juan Etchamendy.\nGai nagusia: Kantua: Salamancara. Juan Cruzen bizimodua Californian eta zergatik aldegin zuen Luzaidetik.\nGaiak: abestia, Amerika, animaliak: koiotea, gaixotasuna, kontakizuna, ogibideak: artzaina\n00:03:10 abestia Angelak zorzti urte zituela, 1970ean hartutako kantua: "Salamancara" abestia.\n00:09:22 Amerika, gaixotasuna, ogibideak: artzaina Juan Kruz aurreko urtean Euskal Herrian egon zen. Aldaturik aurkitu zuen eta euskara leku askotan galdurik zegoela ikusi ere. 1925ean joan zen Kaliforniara. Ordurako hiru anaia zituen Californian eta asko ziren etxean. Bestalde, bazegoen ohitura Espainiako zerbitzu militarra ekiditzeko. Bi arrazoi hauek zirela eta joan zen Kaliforniara. Lehenengo New Yorkera joan zen eta handik Kaliforniara. Bi anaiak ez zeuden urruti eta bere lehengusuak eraman zuen haiengana. Oso gogorrak izan ziren lehenengo urteak hizkuntza hura ere ez baitzekien. 1950eko abenduan izan zuen lehenengo osasun arazoa. Bihotzekoak jo zuen. Denbora luze eman zuen erabat sendatu arte. 1952an berriro erosi zituen ardiak eta lau urtez jarraitu zuen, baina lan bortitza egitean min sentitzen zuen. Hala ere, medikuak ardiak ez saltzeko esan zion, baina norbait hartzeko lan bortitzak egiteko. Gero artile-erosle bezala aritu zen lanean.\n00:16:12 kontakizuna Pedro Juan Etxamendirekin kontu-kontari: mututzen zuen gaztaren kontua. Telefonoz bere senarra zenarekin hitz egiten ari zela sinestarazi zioten amonaren istorioa. Beñardo Lakostaren ehiza tresnen istorio bat.\n00:31:10 Amerika, animaliak: koiotea, ogibideak: artzaina 1930ean hasi zen lanean ardiekin. Urte txarrak izan ziren haiek, txarrena 1934 izan zen. Beste leku batera joan ziren, zortziehun kilometro egin zituzten oinez eta trenez. Gobernuak ardi-kopuruaren portzentaje bat kenduarazi zien, gehiegi zeuden eta. Bidaia hartako lurrak basamortu eta mendiak ziren. Ardiekin joan ziren eta Gobernuaren baimena behar zen zenbait lekutatik pasatzeko. Zeramaten karga neurrian hartu izateagatik lortu zuten bere helburua, beste batzuek atzera jo behar izan zuten, zutena galduz. Nevadako mendiak zeharkatuz Fresno aldera joan ziren eta mahastiak errentatzen zituzten ardiak bazkatzeko. Urte txar asko ezagutu zituzten. Lur lehorrenak aziendarentzat ziren, eta euririk egiten ez bazuen, ez zegoen bazkarik. Azken urteetan kamioiekin eraman izan dute ura ardiak zeuden lekura. Artzainak etsai asko ditu Ameriketan. Lehen kontrolatu egiten zituzten koioteak, pozoia eta tranpak jarri ahal zitzaizkien. Baina orain ez dute uzten eta kopurua handituz doa. Idahora joan zen lagun batek ardiak kendu behar izan zituen ezin baitzuen koioteen aurka ezer egin. Bildotsak jaten dituzte batez ere. Badaude koioteen aldeko elkarte anitz, ardiak ez direla inoiz bukatuko esaten baitute, baina koioteak ordea bai. Behin gertatutakoa. Edonon egoten dira koioteak eta hirietara ere joaten dira. Los Angeleseko kaleetan ikusi izan dira. Askok mereziko lukete, bildots ezean koiote-haragia jan.\nSC-007a-A Su navegador no es compatible con el elemento de audio. 31:11


Free chat Araruna. Ausazko arrotz doan txateatu berehala Araruna tik.\nFree chat Araruna\nOngi etorri Chatroulette ArarunaEdozein lekutan, munduko pertsona aleatory bat konektatzeko. Chatroulette Araruna dezakezu honako aukeren artean aukeratu:- Guztiak pertsona mota Araruna doan Txata. Zehaztu behar du, eta 'Ezarpenak' joan.- The 'bideo' moduan webcam Txateatu.- The 'mikro' moduan mikrofono Txateatu.- Txata ez mikro eta 'testua' moduan bideo gabe anonimoki.- Spy beste anonimoki onartzen bada hizketaldiak.- Ez baduzu nahi spied beharreko aldatu 'ezarpenak' atalean.Sakatu 'F2' hasteko, edo egin klik 'start'.\nAraruna hirien zerrenda:


Irekia Eusko Jaurlaritza - Gobierno Vasco :: Eusko Jaurlaritzaren web sare ofizialak 55 milioi bisita jaso ditu 2017an, hau da, aurreko urtean baino % 7,6 gehiago (Gobernu Bilera 2018-01-16)\n<img src="https://www.irekia.euskadi.eus/uploads/cover_photos/43312/original/euskadieus_berria_logo.jpg" style="max-width:100%" alt="" />\nHerritarren kontsulta gehienak meteorologiari, enpleguari, euskarari eta osasunari buruzkoak izan dira\nEuskadi.eus gailu mugikorren bidez erabili dutenen kopuruak nabarmen egin du gora berriz ere: bisiten ia % 45 smartphone edo tabletetatik egin dira\nEusko Jaurlaritzaren atari-sare ofizialak (euskadi.eus) 54.714.097 bisita jaso zituen 2017an, hau da, 2016an baino % 7,6 gehiago. Bisita horietan, euskadi.eus barruan nabigatzean, 218.326.790 orri ikusi ziren, hau da, aurreko urtean baino 11,8 milioi gehiago. Bisita egitean, Euskal Administrazio Publikoaren atari-sarean nabigatu zuten pertsonek 3 minutu eta 21 segundo eman zituzten:\n2017KO ETA 2016KO DATU OROKORRAK\nBisita bakoitzean ikusitako orrien kopurua\nBisitaren batez besteko denbora\nEuskadi.eus sareak 75 atari biltzen ditu, eta Euskal Administrazio Publikoaren zerbitzu guztiei buruzko informazio eta dokumentu osatua, gardena eta formatu sinplekoa eskaintzen diete herritarrei. Hiru ataririk bisitatuenak honako hauek dira, ordena honetan: Euskalmet, Lanbide eta euskara oinarri dutenak:\nEuskalmet: eguraldiaren eta itsasoaren iragarpena, abisu eta alerta meteorologikoak eta abar\nLanbide: Euskal Enplegu Zerbitzuak bildutako enplegu-eskaintzak\nEuskara: azterketak, ikastaroak, laguntzak eta abar\nEusko Jaurlaritzaren informazio orokorra: Eusko Jaurlaritzaren 12 sailen informazioa, izapideak eta zerbitzuak\nOsakidetza: Euskal Osasun Zerbitzuaren kanpainei, aholkuei, administrazio-izapideei, ordua eskatzeko zerbitzuari eta abarri buruzko informazio guztia\nHezkuntza: bekak eta laguntzak, Lanbide Heziketa, ordezpenen zerrendak, zentroak eta ikasketak, lehiaketak eta oposizioak eta abar\nEgoitza elektronikoa: Eusko Jaurlaritzarekiko izapideak era seguruan eta lege-berme guztiekin egiteko aukera ematen du\nHAEE: enplegu publikoa, lan-poltsak, administraziorako prestakuntza, euskara, hizkuntza-eskakizunak, euskaraz lan egiteko baliabideak, argitalpenak, liburutegia eta abar\nTurismoa: turismo-produktuak, laguntzak, araudia, lehiakortasuna eta abar\n2015. urtean webgunea birmoldatu zenetik, gailu mugikorretatik egindako bisiten kopuruak gora egin du nabarmen. Urte horretan, ia 10 milioi bisita egin ziren gailu horietatik (hau da, guztien % 30,5). 2017an, berriz, ia bisiten erdiak (% 45) egin ziren smartphone edo tableten bidez.\nIgoera hori, neurri batean, Eusko Jaurlaritzak sareko webguneen % 65 gailu mugikorretara egokitu dituelako gertatu da. Horrek eragina izan du, halaber, ordenagailuen bidez egindako bisiten kopuruaren beherakadan:\nSARTZEKO ERABILITAKO GAILUA\n2017an, euskadi.eus atari-sarera egindako bisita gehienak, logikoa denez, Euskadiko hainbat lekutatik egin ziren. Sarrera kopuru gehien erregistratu zuten hiriak, hurrenkeran, Bilbo (14.526.171 bisita), Donostia (6.533.080 bisita), eta Gasteiz (4.314.455 bisita) izan ziren.\nEstatutik egindako saioei dagokionez, sarean gehien sartu ziren hiru hiriburuak, hurrenkeran, Madril (4.429.840 bisita), Bartzelona (2.225.064 bisita), eta Valentzia (1.861.452 bisita) izan ziren.\nAzkenik, atzerritik egindako sarrerei dagokienez, Frantzia izan zen herrialderik aktiboena, 532.644 bisitarekin. Jarraian, Mexiko eta Kolonbia kokatu ziren, 358.714 eta 234.089 bisitarekin hurrenez hurren.\nHERRITARREN ARRETAREKIKO KONPROMISOA\nEuskadi.eus sarearen mendeko webguneek sarbide unibertsala bermatzeko konpromisoa hartu dute, kontsultatzen dituzten pertsonen muga teknikoak, fisikoak, sentsorialak edo intelektualak eta erabilera-testuingurua alde batera utzi gabe. Estatuko Administrazio Orokorrak sortutako “Web Irisgarritasunaren Behatokiak” 9,1 puntu (10etik) eman zizkion euskadi.eus sareari 2017an, irisgarritasun-mailei eusteagatik eta, beraz, “desgaitasunak dituzten pertsonek informazioaren gizarteari eta komunikabide sozialei lotutako teknologia, produktu eta zerbitzuak eskuratzeko aukeraren” arloko araudia betetzeagatik.\nJoan den urtean, gainera, Eusko Jaurlaritzak “Irakurketa erraza” proiektua jarri zuen abian. Proiektu hori testu errazak eta argiak txertatzean datza, herritarrek Euskal Administrazio Publikoaren informazio ofizialaren edukia erraz uler dezaten. Eusko Jaurlaritzaren helburua, nolanahi ere, proiektua pixkanaka ezartzea da, zenbaitetan konplexuak diren hizkuntza espezializatuak (hizkuntza administratiboa, ekonomikoa, juridikoa eta abar) esaldi laburragoak eta egitura sinpleagoak erabiltzen dituzten beste hizkuntza arrunt eta errazago batzuekin osatzeko (hasieran) eta ordezteko (ondoren).\nEusko Jaurlaritzaren euskadi.eusatari-sarea 2004. urtean sortu zen, zerbitzu publikoaren izaerarekin eta euskal administrazio publiko guztien topagune gisa. Hori dela eta, beste euskal erakunde batzuen webguneetarako estekak ere eskaintzen ditu, hala nola hiru lurraldeetako foru-aldundien eta batzar nagusien, Eusko Legebiltzarraren, EUDELen eta abarren webguneetarakoak.\n2015. urtean, webgunea berriz diseinatu zen, izapideak ahal zen neurrian sinplifikatzeko eta, era horretan, pertsonei denbora eta administrazioari kostuak aurrezteko. Gobernantza onaren balioetan oinarrituta dagoen online gune publiko bat da, eta herritarrek politika publikoetan parte hartzeko aukerari, irekierari eta gardentasunari ematen die lehentasuna.\nGuztiz elebiduna da, eta “.eus” domeinua erabiltzen du, Eusko Jaurlaritzak hasiera-hasieratik bultzatu baitu euskara bultzatzeko eta Euskadi mundu digitalean kokatzeko sortutako “PuntuEus” fundazioaren lana.\neuskadieus_berria_logo.jpg 50 KB (jpg)\nGora egin du Euskadirekiko interesak 2020ko udan, turismo nazionaleko helmuga gisa: webgune ofizialeko trafikoa % 17 hazi da ekainean, 2019ko hilabete berarekin alderatuta


Jonas Carpignano italiarraren “A Ciambra” pantailaratuko du Fas zineklubak - Nontzeberri\nHasiera/IKUS-ENTZUN/Jonas Carpignano italiarraren “A Ciambra” pantailaratuko du Fas zineklubak\nJonas Carpignano italiarraren “A Ciambra” pantailaratuko du Fas zineklubak\n2018an, Italiak Jonas Carpignano zinegilearen A Ciambra aurkeztu zuen Oscar sarietan. Filma gaur pantailaratuko du Bilboko Fas zineklubak, El Carmen aretoan, 19:45ean. Emanaldian, Richard Sahagún zuzendariaren Il dolce far film laburra ere emango dute, KORTeN! zikloaren baitan.\nNew Yorken finkatutako Jonas Carpignano zinegilearen bigarren lana da A Ciambra, eta dokumentalen estetika du, fikzioa den arren. “Kamera eskuetan harturik dago filmatua”, Bilboko zineklubaren arabera.\nHauxe da filmaren sinopsia: “Ijito komunitate bat da A Ciambra, Italia hegoaldean (Calabria). Han, familia da aurrenekoa, eta Piok, 14 urterekin, aita eta anaia Cosimo kartzelaratzerakoan, bere gizontasuna erakutsi beharko dio familiari. Nerabe baten istorioa da, kolpetik hazi beharko duenarena, eta antzinako ohiturei atxikian den komunitate batean dago harrapaturik”.\nKomunitate artistikoa aberasteko xedez


Barraskiloak nola garbitu eta egosi • ZUZEU\nBarraskiloak prestatzea ez da lan erraza, ondo garbitu behar baitira kozinatu aurretik; baina lanak merezi du jaki gozo honetaz gozatzeko. Egunotako euriek barraskilo ugari paseoan atera arazi dituzte eta azoketako postuetan ikusi ahal izan ditugu salgai. Azokan edo zelaietan eskuratzeko aukerarik izan baduzu, barraskiloak nola garbitu eta egosi, erakutsiko dizugu jarraian.\nGure lurrean, purgatu egiten dira barraskiloak jan aurretik. Saretan zintzilikatzen dira leku idor ilunetan eta hiru egunean edukitzen dira gutxienez, lerdea eta zikinkeria guztiak bota ditzaten. Purgatu eta gero ere, ur askotan garbitzen dituzte, patena baino garbiago gelditzen diren arte. Beste batzuek, ur gazi ugaritan garbitzen dituzte barraskiloak, lerdea bota dezaten, eta uretan arazten dituzte ondoren. Behin eta berriro egiten dute hori, guztiz garbitu arte. Bada, bestalde, gatzez gainera, urari ozpina ere botatzen dionik.\nEta hala diogu, tartean badelako barraskiloak garbitzea oker handi bat dela dioen bat baino gehiago. Haien iritziz, aski da kazolara baino lehen uretan pasatzea, eta kito, berekin gorde dute “zapore” guztia. Lurralde lehor batzuetan, egia da, belar idorrez elikatzen dira animaliatxo hauek, ezkaia edo erromeroa dute jangai, lur idor haietan dagokien bezala. Eta barraskiloak purgatzea grazia, xarma eta zaporea kentzea iruditzen zaie inolaz ere.\nAipatu ditugun era horietako batez garbitu ondoan, kazola batean ipiniko ditugu barraskiloak, urez estalirik, eta su ertainean jarriko ditugu ondoren gozatzen. Irakin dezala urak minutu gutxi batzuetan. Xukatu eta uretan sartuko ditugu barraskiloak, berriro xukatzeko: uretan sartuko ditugu ondoren eta hartan berregosiko ditugu, gatza, tipula eta erramu hostoa erantsi eta gero. 60-90 minuturen buruan, atera eta xukatuko ditugu barraskiloak eta saltsarako gorde dezakegu egoste salda.\nBarraskiloak nola kozinatu\nOndoren, barraskiloak geure gustuko erara prestatzeko txanda da. Hamaika era daude barraskiloak jateko: saltsan, barazkiekin, arrozarekin, bakailaoarekin eta ia munduko toki guztietako eran. Geuk proposamen bi aurkezten dizkizuegu:\nBarraskiloak, errezeta, sukaldaritza, Sukaldean\nGorka Bereziartua: "Kontrakulturatik emaitza hobeak aterako genituzke"


Zapateroren elkarrizketaren bilduma – Lerro batzuk\n2021-07-05 / Enekoitz Esnaola\nLehengo larunbatean argitaratu genuen BERRIAn Jose Luis Rodriguez Zapatero Espainiako Gobernuko presidente ohiari egindako elkarrizketa. Izan du oihartzunik, datuen arabera: irakurtaldiak, mezuak eta aipamenak, beste bi hizkuntzetan atera dute, euskal eta nazioarteko pertsonalitate garrantzitsuek jaso dute… Eskerrik asko denei! Honatx bilduma:\nBERRIA egunkariko elkarrizketa (hiru orrialdekoa izan zen).\nBERRIAko elkarrizketaren bertsio luzea.\nBerriaTBren bideoa (6 minutukoa).\nGazteleraz, Javierortiz.net blogekoek (bertsio luzea).\nKatalanez, Vilaweb.cat webekoek (papereko bertsioa, moldatua).\nElkarrizketaren inguruabarrak (Berria.eus-eko bloga).\nBesterik: Efe-ko teletipoa, Naiz.eus, Uztarria.eus, La Sextako albistegian berri bat (uztailak 3).♦


mujerescientificas – Giltzarri\nhttps://youtu.be/cAlW3an2U1w Gaur, Nadiak galdera batzuk erantzungo dizkizue. Jarraitu sareetan!!! Instagramen &nb...\nhttps://youtu.be/7e4ao6DcF_0 Gaurkoan kimika apur bat ikasiko dugu Aniaren eskutik. Fluido ez-newtonianoa zer den azaldu...\nhttps://youtu.be/9XmZIcnXksE Gaur azidoak eta baseak desberdintzeko esperimentu bat proposatuko dizuegu. Nahi izanez ger...\nhttps://youtu.be/7lLkarzjRQM Gaur, zientziari buruzko bideo berri bat dakarkizue Nadiak, azkenaldian guztiok hizpide dug...


Udalak, bigarren urtez jarraian, Elgoibarko Emakumeen Jabekuntzarako Coaching Tailerra antolatu du - Elgoibarko Udala\nUdalak, bigarren urtez jarraian, Elgoibarko Emakumeen Jabekuntzarako Coaching Tailerra antolatu du\n2018 - 9 - 13\nElgoibarko Udalak, Berdintasun Sailaren bitartez, udalerriko Emakumeen Jabekuntzarako Coaching Tailerra jarri du abian bigarren urtez jarraian. Ekintza doakoa izango da, eta Kultur Etxeko Sotoan egingo da. Bi talde izango dira, bata gazteleraz (astearteetan), eta bestea, euskaraz (asteazkenetan). Guztira, 10 saioko (20 ordu) iraupena izango du tailer bakoitzak. Saioak, bestalde, honako egun hauetan izango dira: urriaren 2, 9, 16, 23 eta 30ean, azaroaren 6, 13, 20 eta 27an eta abenduaren 4an (gazteleraz) eta urriaren 3, 10, 17, 24 eta 31n, azaroaren 7, 14, 21, eta 28an eta abenduaren 5ean (euskaraz), 18:30etik 20:30era.\nTailerra Eider Pérez coachak zuzenduko du, eta besteak beste, norbere buruaren ezagutza sustatzea eta emozioak kudeatzeko eta erabakiak hartzeko baliabide pertsonalak erabiliz ahalduntzea da helburua.\nJabetze ikastaroa praktikoa izango da, eta helburua emakume bakoitza bere prozesuaren protagonista izatea da. Hori lortzeko, coachen munduko oso material interesgarriarekin osatutako saio dinamikoak eskainiko dira.\nIzen ematea egiteko HAZera (Herritarren Arreta Zerbitzua) gerturatu beharko da, gaurtik irailaren 24ra bitartean. Plazak mugatuak izango dira, eta aurretik Jabetze Eskolako beste antzerako ikastarorik egin ez dutenek izango dute lehentasuna.


Ahalduntze teknologiko integralerako bidea - etzi.pm\njendartea — 2017-06-08\nHainbeste eta hain azkar hazten dira, ezen zaila baita, nahi izanda ere, dena ulertu edo ezagutzea. Eskaintzen zaizkigun zerbitzu eta gailuen logika ere ulertzea zaila da; konfiguratuta etorri ohi diren bezala, normalean saldu digun horren mesedetan datoz. Horrek dituen eraginaren jabe izateko, kontziente izan behar da; eta, kontziente izateko, esfortzu bat egin behar da.\nModelo asko dago izan beharreko gaitasun digitalak definitzen dituztenak; orokorretatik hasi, zehatzetara. DIGCOMP modeloak horietako batzuk identifikatzen ditu eta, gero, kasuan kasu, profil berezituen bidez zehaztu. Informazioa eskuratzen jakin, komunikazio digitalean trebatu, eduki-sorkuntza, segurtasuna eta arazoen kudeaketa… Halako gaitasunak dira bertan aipatzen diren batzuk.\nInoiz baino errazagoa da orain edozein adinetan programatzen ikastea. Codecademy.com eta Code.org plataformek, adibidez, aukera paregabea eskaintzen dute. Biek, era automatizatu batean, web teknologiak, programazio lengoaia ezberdinak, hainbat programazio ingurune… ikasteko aukera ematen dute. Code.org-en atal garrantzitsu batzuk euskaraz ditugu.\nPlakatxo txiki hori ordenagailu txiki bat da, pantaila eta teklatu bati lotuta mila aukera eramaten dituena. Ordenagailu arrunt bat bezala erabiltzeaz gain, sentsoreak programatzeko edo robotak muntatzeko balio dezake. Erresuma Batuan eta beste hainbat tokitan eskola programan sartu dute.\nSoftwarearekin ere berdin gertatzen da, software libreak eta estandar irekiek erabiltzen dugun teknologiaren kontrol handiagoa ematen dute. Ez dugu zertan dena jakin behar, baina, jakin nahi izango bagenu, aukera izatea nahikoa da. Subiranotasun teknologikoa, segurtasuna, mantenua, bateragarritasuna… edozein dela ikuspuntua, onuragarria da hori.\nHezkuntza prozesuak, dudarik gabe, software librean izan beharko luke oinarria. Irakaskuntza prozesuaren zenbait proiektu edo atal berezituetan berehala erabiltzen hasteko aukera dago. Ezin den kasuetan, software pribatiboa ezarrita dagoen tokietan, migrazio osoa ezinezkoa izan daiteke hasieran, baina prozesua martxan jarri eta software librea oinarri duten sistema eragileak, nabigatzaileak, bulegotika tresnak… migratzea lehen pauso bat izan liteke.\nIrudiaren Iturria: Free Sofwtare Foundation (Software Librea Fundazioa) https://share.krita.org/p/1077765/\nIturri originala: http://www.jakin.eus/blog/telepolis/-gorka-julio/ahalduntze-teknologiko-integralerako-bidea/133 (Jakin)


Louis Arliger idazle iverstarrak 'Planeta abailduak' izeneko poema liburu berria aurkeztu zuen atzo eguerdian Sendler-eko 'Liluratura' liburudendan, liburuaren hitzaurrea idatzi duen Joss Vington literatur kritikari ezagunarekin eta liburua argitaratu duen Sinistiler argitaletxeko Jones Miksi-rekin batera.\n«Zazpi urte dira nire azken poema liburua kaleratu nuenetik», adierazi zuen Arligerrek. «Neure borondatea izan da denbora tarte hori iragan arte itxoitea. Liburu batentzako lain poema aspaldi osatu nituen, baina aukeraketa zorrotzagoa egin eta liburuaren egitura hobeto mamitzeko denbora hartu nahi izan dut. Mesede handia egin dio horrek liburuari nire ustez».\nEritzi berekoa azaldu zen Joss Vington, eta «Arligerrek idatzitako lan berriaren meritu ugarien artean, bide berrien bilaketan egindako ahalegin grinatsua dela handiena» azpimarratu zuen gero. «Liburuz liburu bere maila gainditzen du Arligerrek, lehengoaren parera heltzearekin ez bait da inoiz konforme izaten».\nLouis Arligerren laugarren poema liburua da 'Planeta abailduak'. Liburu berriko poemek «giza izaeraren osagarri ezberdinen azterketa zintzoa izan nahi dute», egilearen hitzetan, «eta osagarri guztien banan banakako tristura, nekea eta abaildura isladatu». Dena dela, abaildura hori agertu eta adierazteko lanean, «hizkuntza poetikoa adierazpide soil baino askoz gehiago ere bada», Vingtonen eritziz. «Abailduraren islada bainoabaildura beraren eragile eta motore delako, soineko baino haragi, mami», jarraitu zuen oraindik orain Likserade Saria jaso berri duen irakasle sendlertarrak.\nAbailduraren haragi, mami, abaildura huts gara, bai... Planeta abailduak biltzen dituen unibertsoa, unibertso freskoa beharbada, itxuraz behintzat, egokia, bizia, taxuzkoa, areindartsua ere hala esan nahi izanez gero. Dena abaildura, ordea, barren-barrenetik. Abaildura eta bere sinonimoak, poesia, zazpi urteko isilaldia, Joss Vington, kazetariak... eta kazetarien artean neu... zuekin bazkaltzen geratzeko astirik gabe, artikulu hau idatzi behar nuelako. Bada ez, ez diat idatziko, Louis, ez oraingoz behintzat, ezin diat, bazegok aurrera egitea galerazten didan zerbait, betikoak esateko bidea eragozten didan zerbait.\nGaur goizean bertan pozez ninduan hire liburuaren aurkezpenaren berri eman behar nuelako. Harro nengoan hire gaztetako eta betiko adiskide izateaz. Eta liluragarria iruditzen zitzaidaan 'Planeta abailduak', benetan ondo landutako liburua bait da, benetako poeta batek idatzia. Pronto ninduan neure lana gogo onez egiteko, ilusioz.\nArtikulua idazten hasi naizenean, ordea, liburua iraintzen ari nintzela iruditu zaidak, are gehiago, liburua zauritu eta odolusten ari nintzela, hiltzen eta disekatzen. Horixe iruditzen bait zait egunkariak berriekin eta bizitzarekin egiten duena, horixe bait da nik hain maite eta miretsia nuen ofizio honetako langileon zeregina, egunerokoa eta ankerra.\nBaina ez zegok salbabiderik. Ni gabe, gu gabe ere, ez zeukak salbabiderik hire poemarioak, ez zegok salbabiderik planeta abailduentzat. Zenbat poema liburu idatzi ahal izango dituk? Zenbat urtetako isilunea beharko duk, poemario berria kaleratzeko moduan haizela esan artean? Eta zer, orduan ere zer? Norakoak dituk bide berri horiek, hain nekez aurkitu eta hain mantso ibiltzen direnak? Hartzen al duk astirik, bide horietan barrena hoala, aldameneko paisaiei erreparatzeko? Esaidak egia. Ez al dituk denak berdin samarrak? Izan al daiteke poema bat, poemario bat, bizitza osoko lan poetikoa, bene-benetan berria, bene-benetan baliagarria, bene-benetan ezer? Zein da poetaren benetako bizipoza, Louis? Ba al daukak zintzo erantzuterik?\nEz ziguk inork gure gaztetako ametsak bete ez ditugunik esango. Laugarren poema liburua aurkezten hi, gure gaztetako idolo miretsia izandako Joss Vingtonen laudorioak jasotzen; eta KRONIKAko kazetari ni, literaturako berrien emaile. Uste baino askoz ere lehenago gainera. Eta ondo, zuzen, benetan, faltsukeriarik gabe iritsi gaituk honaino. Hori ezin ziguk inork ukatu, faltsua ez den inork behintzat.\n[geunden gu, despistatuta?\nTrafiko seinale hautsiei erreparatzen diegu,\n[mozkor plantak eginez.\nKontzentratu egin ditugu lehengo amets\n[ederrak kaptsula txikietan.\nTira, berriketak utzi eta artikulua amaitzeko garaia diat. Hasierara jo, lehen lau ahapaldiak berreskuratu eta aurrera ekingo zioat berriz handik abiatuta, gure belaunaldiko poetei buruz esan dituzuenak aipatuz: «Hautsi beharrekoa hautsi dugula iruditzen zait. Orain, hausturaren bideetan esploratzen has gaitezke, eremu berrien bilaketa amaigabean...». Ezduk zaila, baina presaka ibili beharko diat, ordubete pasa galdu bait dut alferrikako ihardunetan.\nIkusia zegok, Louis, artikulu hasi, poema bilakatu eta orain nola bukatu ez dakidan testu hau asko duk horretaz ohartzeko: ez zegok salbadiderik planeta abailduentzat. Besarkada handi bat, hala ere, nire adiskideen arteko poetarik handienari eta poeten artean adiskide handiena dudanari. Gora planetak!


Suediarren estrategia, talde immunizazioa — Gaztezulo\nSuediarren estrategia, talde immunizazioa\nSuediarren estrategia, talde immunizazioa Herrialdean ez dute itxialdirik egin, eta hauek dira bertako emaitzak. https://www.gaztezulo.eus/albisteak/suediarren-estrategia-talde-immunizazioa https://www.gaztezulo.eus/albisteak/suediarren-estrategia-talde-immunizazioa/@@download/image/Suecia-Coronavirus-Enfermedades_infecciosas-Infecciones-Mundo_484463030_150759088_1024x576.jpg\nHerrialdean ez dute itxialdirik egin, eta hauek dira bertako emaitzak.\nSuedian ere nabaritu dute koronabirusaren eragina. Herrialdean orain arte 2.194 hildako izan dituzte 10 milioi biztanleko. Hildako gehien izan dituen herrialdeen artean 14.ak dira, eta 8.ak per capita. Aldiz, herrialde bizilagunek datu hobeak izan dituzte; Norvegian 201 hildako izan dira, eta Finlandian, 190.\nHala eta guztiz ere, Suediak gauza bat lortu du beste herrialdeek oraindik ez dutena; talde immunizazioa. Horixe adierazi du AEBetan Suediako enbaxadore den Karin Ulrika Olofsdotterrek: "Stockholmeko biztanleen %30 immunitate maila bereganatu dute honezkero". Anders Tegnell epidemiologo suediarrak honakoa gaineratu du: "Suediarren gehiengoak talde immunitatearen efektuak nabarituko ditugu aste gutxitan".\nPosible ote da? Osasunaren Mundu Erakundea ez dago konforme, eta diotenez, zientziak ez du halakorik frogatu. Hain zuzen, oraindik ez dakigu koronabirusa igaro dutenek antigorputzak garatu dituztenik, eta beraz, ezin dugu jakin berriro gaixotu daitezkeen ala ez. Hala eta guztiz ere, suediarren ekonomia ez da hondoratu, eta osasun sistema ez da kolapsatu; bertako biztanleek askatasunez jarraitu dute beren errutinekin, eskolak ez dituzte itxi (unibertsitateak bai) eta tabernek irekita jarraitu dute hainbat segurtasun neurrirekin. Denborak esango du asmatu duten ala ez.


Zaldun bat abesti zaharren bila | Bizigiro | Berria\nZaldun bat abesti zaharren bila\nXabaltxek 'Kantuen kontrabandista' aurkeztuko du. Kanaldudek eta France3k ekoitziko dute\nXabaltx musikaria eta Inda behorra, Kantuen kontrabandista saioaren grabaketa batean. CATHERINE GREL Tamaina handiagoan ikusi\nXabaltx musikariak eta Inda behorrak bidaia bat hasi dute, zeharkaldi bat Euskal Herriko zenbait herritan barna, desagertuak edo galtzekotan diren kantuen bila. Lehen grabaketak Hondarribian (Gipuzkoa) egin dituzte, eta datozen asteetan euskal kantuen ondare zaintzako lanetan arituko dira zenbait txokotan. Zeharkaldi horren emaitza Kantuen kontrabandista dokumental saioa izango da. Kanaldudek datorren urtean estreinatuko du —ez dago estreinaldirako datarik—, eta France3k 2022an emango du —euskaraz, frantsesezko azpidatziekin—. Kestu ekoizpen etxearen lan bat da. Saioa egiteko ideia Iban Rusiñolena da, eta bera da zuzendari eta gidoilaria. Atzo aurkeztu zuten, Baionan.\nRusiñolek azaldu duenez, joan dira bospasei urte Xabaltxekin abentura bat grabatzeko ideia piztu zitzaionetik. «Ideia aipatu nion musikariari, eta hark ere halako zerbait egin nahi zuen». Ondotik, Xabi Berraondo ekoizlearekin jarri ziren harremanetan, eta hark kantu zaharrak biltzearen ideia eraman zuen proiektura.\nSaioak «abentura kutsu nabaria» izango duela aurreratu du Rusiñolek. «Noizbehinka, Xabaltxek hitz egingo dio kamerari. Etengabe inprobisatzen ari dela emango du, nahiz eta ez den ezer inprobisatua egongo».\nMetodologia bat hartu dute lana aurrera eramateko: Resurreccion Maria Azkueren kantu zaharren liburu bat baliatu dute oinarritzat —digitalizatuta dagoen datu basea, hain zuzen—, eta herri jakin bakoitzean Azkuek zein kantu zahar bildu zituen begiratzen dute. «Ekin diezaiogun abenturari, ea norbait aurkitzen dugun kanta ezagutzen duena». Hartara, atal bakoitzean transmisore bat dago, «gehienetan, adin jakin batekoa», eta, gero, kantu zaharra gaur egungo musikari batzuei pasatzen diete.\nKontzertu bat, bukatzeko\nSei etapa izango ditu zeharkaldiak, eta Larrainera (Zuberoa) iritsiko dira. Programako zazpigarren eta azken atalerako, berriz, kontzertu bat antolatuko dute. Saioan bildutako kantu zahar guztiak eskainiko dituzte kontzertuan bidelagun izan dituzten musikariek. Udaberrian egin nahiko lukete kontzertu hori.\nHorrez gain, Rusiñolek aipatu duenez, Facebook sare sozialean talde bat sortu dute, herritarrek kantak proposatu ditzaten. «Saioko kantuei buruz hitz egingo diguten transmisoreak bilatzeko baliagarria izatea ere espero dugu». Transmisoreen bila ari direnez, deialdia egin dute ea honako herri hauetan nork ezagutzen dituen kanta hauek: Zugarramurdin (Nafarroa), Abenduaren hamarraz; Baigorrin (Nafarroa Beherea), Bazterretik bazterrera, Larretik etxera yin edo Espainia hortan; Bankan (Nafarroa Beherea), Sujet berri bat; Luzaiden (Nafarroa), Anderia gorarik; eta Senperen (Lapurdi), Arrosa xuriaren azpian.\nRusiñoli iruditzen zaio bigarren denboraldi bat egiteko aukera egon daitekeela, sare sozialetan herritarrek proposatutako kantak baliatuta.


Ihes ederra - Hedoi Etxarte - Alain M. Urrutia - 111 Akademia\nEgileak: Hedoi Etxarte / Alain M. Urrutia\nArgazkilari baten eta irakasle baten egunerokoa da irudi-eleberri hau. Istorioa egungo Euskal Herrian dago kokatua, azken berrehun urteak Frantses Errepublika Federalean daramatzan errealitate batean. Komikiaren gai nagusiak monogamia, maitasuna, sexua, geopolitika, eta historiaren aldakortasuna dira, Joanes Apaolaza protagonistak kontatuta. Ironia da nagusi politikari dagokionean. Joanesek Ebroko Gune Neutralera egingo du bisita, Baionan Euskal Irauna eskuin-muturreko alderdiko buruarekin bat izanen da, altermundialisten mitin erraldoian ere argazkiak aterako ditu.\nAlain M Urrutia\n2014/07/9 8:39 pm\n“Irudi-eleberri” hau ez zait gustatu. Oinarrizko istorioa iradokigarria iruditu zitzaion erosi baino lehen. Gero aurkitu nuen liburua ez zen hala izan. Irudiak ondo eginak baina dena nahiko korapilatsua. Hainbeste internet helbide, hainbeste gauza istorioa ulertzeko ez zait interesgarria iruditzen. Gehiago espero nuen. Behintzat, liburua ulertzea espero nuen, baina ezin lortu. Ausartegi?\nGustura hartu dut Hedoi Etxarte eta Alain M. Urrutiaren lana. Eleberri grafiko hau gustura irakurri dut, bi arratsaldetan gainera. Sakonago irakurri nahiko banu bigarren eta hirugarren aldiz irakurriko nuke baina behin irakurrita nahikoa da istorioa zeri buruz doan jakiteko.\nOso ironikoa da, eta erakargarriak diren pare bat gai agerian uzten ditu eleberri berezi honek: sexua eta politika.\n111 akademiak eleberri hau azaltzerakoan aipatzen du euskal literaturan lehen eleberri grafikoa dela. Ez dut uste hori horrela izan daitekeenik Pololoak trilogia hor dagoela kontuan hartzen badugu, adibidez. Abentura horretako hirugarren liburua oso grafikoa izan daiteke (komiki bat) baina lehenengoan narrazio ugari azaltzen da grafikoak tartekatuz.\n2014/07/9 8:38 pm\nEz dut ulertu ezer. Liburua amaitu eta ezer ez ulertu, hori da marka. Mila gauza nahasi dituzte liburuan, eta azkenean ezerri ez diotela heldu ematen du.\nGainera, mila erreferentzia daude liburuan, baina lotura handiegirik izan gabe. Egileak asko irakurtzen duela erakutsi gura izan du, eta horrela izan da liburua. Bejondeizula irakurritakoa, baina idatzitako honek ez du ez hanka ez buru.